b'\n_START_ARTICLE_\nRoberto Longhi Sihtasutus\n_START_PARAGRAPH_\nRoberto Longhi Sihtasutus, aadressil Benedetto Fortini t\xc3\xa4nav 30 Firenze, on Itaalia teadlase Roberto Longhi lese poolt abikaasa testamendi juhtn\xc3\xb6\xc3\xb6ride t\xc3\xa4itmiseks 1971. aastal asutatud \xc3\xbching. _NEWLINE_\xc3\x95petlane p\xc3\xa4randas oma raamatukogu, fotokollektsiooni ja kunstikogu tulevastele p\xc3\xb5lvedele. Sihtasutuse peakorter asub Longhi poolt 1939. aastal omandatud "Il Tasso" villas. Villa oli koduks Longhile ja ta abikaasale, Lucia Loprestile, kes oli kirjanikuna tuntud Anna Banti nime all. Sihtasutuse eelistatud huvialaks on kunstiajalooline uurimist\xc3\xb6\xc3\xb6. Sihtasutus keskendub ka kunstnikele ja kunstiga seotud konkreetsele ainestikule, kaasa arvatud kaasaegne kunst ja kunstnikud. Sihtasutuse muuseum (pinakoteek) on avatud, eelneval kokkuleppel, ainult teadlastele ja teaduritele. Loomisest alates on sihtasutus v\xc3\xa4ljastanud noortele teaduritele \xc3\xbcle 300 stipendiumi.'